ZATVOR U PULI - POLA

RKP: 3277

OBRAZLOŽENJE OPĆEG DIJELA POLUGODIŠNJEG IZVRŠENJA FINANCIJSKOG PLANA ZA RAZDOBLJE 01.01.2023. – 30.06.2023. GODINE

PRIHODI

Ukupni prihodi iz državnog proračuna (izvor 11) za razdoblje 01.01.2023.-30.06.2023. godinu iznose 1.683.859,01 € i u odnosu na isto razdoblje prošle godine veći su za 8,63%, ali u odnosu na Financijski plan su manji za 6,6%.

Osim prihoda iz državnog proračuna u Zatvoru u Puli - Pola ostvareni su i vlastiti prihodi od prodaje robe i pruženih usluga (izvor 31) u iznosu 42.756,85€. U odnosu na isto razdoblje prošle godine vlastiti prihodi su veći za 14,24 %, a povećanje je evidentno najvećim dijelom zbog ostvarenih većih prihoda od pružanja usluga fizičkog rada zatvorenika prema ugovorima sa vanjskim poslodavcima, koji će unatoč tome u drugom dijelu godine apsolutno izostati zbog nedovoljnog broja službenika pravosudne policije uopće, pa tako i za poslove nadzora zatvorenika na vanjskom radu. Stoga, iz istog razloga vlastiti prihodi u odnosu na Financijski plan su manji za 8,66 %. Uz navedene, zatvor ostvaruje i prihode od toplog obroka za službenike, od najma prostora za samoposlužne aparate, prihode od sprovođenja zatvorenika, usluge fotokopiranja, te prihode iz rabata u zatvorskoj prodavaonici.

RASHODI

Ukupni rashodi za razdoblje 01.01.2023.-30.06.2023. godinu iznose 1.712.236,03€ od kojih se 1.700.935,66 € odnosi na rashode redovnog poslovanja, a 11.300,37 € na rashode za nabavu nefinancijske imovine. U usporedbi s istim razdobljem prošle godine ukupni rashodi veći su za 9,84%, a u odnosu na Financijski plan manji za 4,65%. Znatnije povećanje rashoda bilježi račun 312 - Ostalih rashoda za zaposlene i račun 323 - Rashodi za usluge, dok su rashodi za materijal i energiju manji u odnosu na 2022.godinu za 6,3% te u odnosu na Financijski plan za 10,14%.

Donos sredstava u 2023.godinu iznosi 59.693,32€ koji je kroz promatrano razdoblje uvećano te na dan 30. lipnja 2023. iznosi 74.073,15 €. Navedeni se iznos planira utrošiti za pokriće troškova poslovanja, za nabavu hladnjaka na odjelima, za nabavu otoskopa u zatvorskoj ambulanti, te u svrhu realizacije planiranih aktivnosti vezanih za uređenje sanitarnih čvorova u upravnom dijelu zgrade.

Upravitelj

Goran Terković